Diari Oficial de la Generalitat Valenciana


Sumari del DOGV 8329, del 02-07-2018 (2018/6322)

RESOLUCIÓ de 25 de juny de 2018, de la Direcció General de Justícia, per la qual s'aprova la constitució definitiva de la borsa de treball, per a la provisió temporal de llocs del cos de metges i metgesses forenses en la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8329

Data del DOGV
:   02-07-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/6322


Data del document
:   25-06-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 25 de juny de 2018, de la Direcció General de Justícia, per la qual s'aprova la constitució definitiva de la borsa de treball, per a la provisió temporal de llocs del cos de metges i metgesses forenses en la Comunitat Valenciana. [2018/6322]  
Per Resolució d'aquesta Direcció General de Justícia, de 27 d'octubre de 2017, i en aplicació de l'Ordre 3/2011, de 21 de setembre, de la Conselleria de Justícia i Benestar Social, es va obrir convocatòria pública per a la constitució de la borsa de treball temporal per al nomenament de funcionaris interins en els Instituts de Medicina Legal i Ciències Forenses de la Comunitat Valenciana.  
En compliment del que disposa la base sisena de la mencionada convocatòria, per resolució d'aquesta direcció general, de 16 d'abril de 2018, es va aprovar la constitució provisional de la borsa de treball, procedint-se a la seua exposició en els llocs indicats en la dita base, obrint el corresponent termini perquè els interessats pogueren reclamar sobre qualsevol de les dades contingues en les llistes provisionals.  
Així mateix, la base sexta de la convocatòria estableix en el seu apartat 3r que, resoltes les reclamacions, es publicarà la borsa de treball definitiva seguint el mateix procediment que per a la resolució provisional.  
En conseqüència resolc:  
  
Primer  
Aprovar els llistats definitius de la borsa de treball del cos de metges i metgesses forenses, que es compon dels següents annexos:  
Annex I. Admesos en la borsa de treball.  
Annex II. Exclosos de la borsa de treball pels motius que s'indiquen  
  
  
Segon  
Remetre la present resolució així com els llistats definitius de la borsa de treball, per a la seua exposició pública, al Tribunal Superior de Justícia de la Comunitat Valenciana i les direccions territorials de justícia d'Alacant, Castelló i València. Així mateix, es comunicaran a les organitzacions sindicals i es publicaran en la pàgina web de la Direcció General de Justícia (direcció: http://www.justicia.gva.es/es/web/justicia/personal-de-la-administracion-de-justicia).  
  
Tercer  
Considerar desestimades les reclamacions formulades contra les llistes provisionals que no han sigut resoltes en les llistes definitives per mitjà de la modificació de la puntuació obtinguda per l'aspirant en aquestes.  
Als dits efectes, es fa constar que, de conformitat amb el que estableix la base quinta de la convocatòria aprovada per Resolució de 27 d'octubre de 2017, s'han desestimat aquelles reclamacions que comporten la presentació de documentació acreditativa de requisits o mèrits no aportats ni assenyalats en la sol·licitud inicial i l'omissió de la qual no pot ser objecte d'esmena posterior.  
  
Quart  
Declarar constituïda i vigent, amb efectes del dia 3 de juliol de 2018, la borsa de treball per a la provisió temporal dels llocs del cos de metges i metgesses forenses a la Comunitat Valenciana.  
  
Cinqué  
Declarar cancel·lada, amb efectes de 2 de juliol de 2018, la borsa de treball constituïda per Resolució de 10 de gener de 2014 per a la provisió temporal del cos de metges i metgesses forenses a la Comunitat Valenciana. No obstant això, el personal inclòs en la bossa que, en el moment de constitució de la nova, es trobe prestant serveis com a personal interí, seguirà en el seu lloc de treball fins al seu cessament.  
  
Contra la present resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius de València en un termini de dos mesos comptats des de l'endemà de la seua publicació, d'acord amb el que disposen els articles 8.2, 14.2 i 46 de la Llei 29/1988, de 13 de juliol, reguladora de la jurisdicció contenciosa administrativa. Tot això sense perjuí de la interposició de recurs potestatiu de reposició, davant de la Direcció General de Justícia, en el termini d'un mes comptat a partir de l'endemà a la seua publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 25 de juny de 2018.- La directora general de Justícia: Verónica López Ramón.